Document ID: /roh_data/filtered/Billingualer_Corpus_interleaved-de-rm.jsonl.gz/1801

This is a text translated from German to Rumantsch Grischun.
Wettbewerb für die Entwicklung rätoromanischer audio-visueller Werke: Zum zweiten Mal Beiträge vergeben

Die Kulturförderung des Kantons Graubünden hat im letzten Jahr den Wettbewerb zur Projektentwicklung und Drehbuchförderung von rätoromanischen Dokumentar- und Spielfilmen lanciert. Anfang Juni sind nun zum zweiten Mal Werkbeiträge vergeben worden. Für drei Filmprojekte wurden insgesamt 47'000 Franken gesprochen.

Von Ende April bis Ende Mai hatten die Kommissionsmitglieder Gelegenheit, die sechs eingereichten Projekte zu begutachten. Die von den Filmschaffenden eingereichten Gesuche wurden von der Wettbewerbskommission, bestehend aus Esther Krättli Jenny, Mitglied der kantonalen Kulturförderungskommission, Peter Egloff, Publizist und ehemaliger Programmleiter der Televisiun Rumantscha, und Armon Fontana, Amt für Kultur, Abteilung Kulturförderung, auf ihre Qualität, Professionalität und Authentizität hin geprüft.

Das Bundesamt für Kultur, Sektion Film, und das Amt für Kultur des Kantons Graubünden, Abteilung Kulturförderung, stellen für die Pilotphase 2009 und 2010 jährlich Gelder für die Förderung zur Verfügung. In diesem Jahr sind insgesamt 47'000 Franken an folgende Filmprojekte gesprochen worden:

• Hercli Bundi, 1964

Rumantsch – Generaziun 3.0, Dokumentarfilm

• Carla Hitz, 1974

La Pulanera, Zeichentrickfilm

• Menga Huonder-Jenny, 1965

Unfànts a musica, Dokumentarfilm

Pilotprojekt während zwei Jahren

Ziel des vorderhand auf die Jahre 2009 und 2010 befristeten Projekts ist es, die Rahmenbedingungen für das romanische Filmschaffen zu verbessern. Gleichzeitig stellt der neue Filmwettbewerb einen Beitrag zur Sprachenvielfalt dar. Im Sommer 2010 findet zusammen mit dem Bundesamt für Kultur, Sektion Film, eine Evaluation des Pilotprojekts statt. Danach wird über eine mögliche Weiterführung entschieden.

Auskunftsperson:

Armon Fontana, Kulturförderung Graubünden, Tel. 081 254 16 02, E-Mail:

armon.fontana@afk.gr.ch

Gremium: Amt für Kultur

Quelle: dt Amt für Kultur

10.06.2010
Concurrenza per sviluppar ovras audio-visualas rumantschas: surdà per la segunda giada contribuziuns

La promoziun da la cultura dal chantun Grischun ha lantschà l'onn passà ina concurrenza per sviluppar projects e per promover scenaris da films documentars e da films dramatics rumantschs. Il cumenzament da zercladur èn vegnidas surdadas per la segunda giada contribuziuns ad ovras. Per trais projects da film èn vegnids concedids tut en tut 47'000 francs.

Da la fin d'avrigl fin la fin da matg han la commembra ed ils commembers da la cumissiun gì l'occasiun da giuditgar ils sis projects inoltrads. La cumissiun da concurrenza – che consista dad Esther Krättli Jenny, commembra da la cumissiun per promover la cultura, da Peter Egloff, publicist ed anteriur manader da program da la televisiun rumantscha, sco er dad Armon Fontana, uffizi da cultura, partiziun "promoziun da la cultura" – ha examinà la qualitad, la professiunalitad e l'autenticitad dals projects ch'èn vegnids inoltrads da las cineastas e dals cineasts.

Durant la fasa da pilot dals onns 2009 e 2010 mettan l'uffizi federal da cultura, secziun "film", e l'uffizi da cultura dal chantun Grischun, partiziun "promoziun da la cultura", a disposiziun mintg'onn daners da promoziun. Quest onn èn vegnids concedids tut en tut 47'000 francs per ils suandants projects da film:

• Hercli Bundi, 1964

Rumantsch – Generaziun 3.0, film documentar

• Carla Hitz, 1974

La Pulanera, film da dissegns animads

• Menga Huonder-Jenny, 1965

Unfànts a musica, film documentar

Project da pilot durant dus onns

Il project, ch'è per entant limità als onns 2009 e 2010, ha la finamira da meglierar las cundiziuns generalas per la cinematografia rumantscha. A medem temp è questa concurrenza da film ina contribuziun a la diversitad linguistica. La stad 2010 ha lieu – ensemen cun l'uffizi federal da cultura, secziun "film" – in'evaluaziun dal project da pilot. Suenter vegni decidì davart in'eventuala cuntinuaziun dal project.

Infurmaziuns:

Armon Fontana, promoziun da la cultura dal Grischun,  tel. 081 254 16 02, e-mail:

armon.fontana@afk.gr.ch

Gremi: uffizi da cultura

Funtauna: rg uffizi da cultura

10.06.2010